सुन्दरवन
सुन्दरवन (बांग्ला उच्चारण : सुंदरबोन) भारत तथा बांग्लादेश में स्थित विश्व का सबसे बड़ा नदी डेल्टा है। भारत और बांग्लादेश में फैले बंगाल की खाड़ी के मुहाने पर स्थित कई द्वीपों के समूह से सुंदरवन बनता है। यह गंगा, ब्रह्मपुत्र और मेघना नदियों के डेल्टा पर स्थित है। यह दुनिया के सबसे बड़े सक्रिय डेल्टा क्षेत्रों में से एक है। ये डेल्टा सदाबहार वनों और विशाल खारे दलदल से भरे हैं। इस दलदली जंगल में ऊंची-नीची संकरी खाड़ी हैं। यहां के नरभक्षी बाघ 'बंगाल टाइगर' के नाम से विश्व भर में प्रसिद्ध हैं।
दनाकिल डिप्रेसन
यहाँ के दक्षिणी छोर पर स्थित दो प्रमुख ज्वालामुखियों में माउंट अयालु सबसे पश्चिम में स्थित है और पुराना भी है। दूसरा ज्वालामुखी इरता अले है जो एक सक्रिय ज्वालामुखी है और इसके ऊपर कई क्रेटर झीलें हैं जिनमें उबलता हुआ लावा मौजूद है। इसी इलाके में डालोल नामक जलस्रोत भी है जिससे गंधक के साथ मिला गर्म पानी बाहर आता है। साथ ही अन्य कई झीलें और क्रेटर हैं जिनसे गर्म पानी बाहर आता है। यहाँ पिघला लावा, बुलबुले छोड़ती कीचड़ वाली झीलें, और जलस्रोत, सभी विलक्षण रंग-बिरंगे दृश्य प्रस्तुत करते हैं।